	Мярка 3. „Инвестиции в основни услуги и дребна по мащаб инфраструктура и създаване на интелигентни селища“
	3.1. Описание на целите на мярката
Основните цели на мярката са:
- подобряване на условията на живот на територията на МИГ чрез извършването на инвестиции в основни услуги и дребни по мащаби инфраструктура;
- поставяне на основи за създаване на интелигентни селища на територията на МИГ. 
Обхватът на мярката е на цялата територия на МИГ Медковец – Монтана.

3.2. Допустими кандидати
Допустими получатели на подпомагане са общини Медковец и  Монтана.

3.3. Допустими дейности 
Допустимите за финансиране дейности следва:
· Да са в съответствие или да не противоречат на плановете за интегрирано развитие на община Медковец и община Монтана, както и на Интегрирана териториална стратегия за развитие на Северозападен район; 
· Да нямат отрицателно въздействие върху околната среда по ЗOOС; 
· Да отговарят на изискванията на заповедите за определянето на местата по Натура 2000 и плановете за тяхното управление, а когато няма издадени заповеди дейностите да са съгласувани с МОСВ, ЗЗТ, ЗБР и съответните им подзаконови нормативни актове за тяхното прилагане; 
· Да се изпълняват съгласно с препоръките от извършените оценки, както и условията и мерките в съответния административен акт на компетентния орган съгласно ЗООС, ЗЗТ и ЗБР и съответните им подзаконови нормативни актове за тяхното прилагане (когато е приложимо); 
· Строително-монтажните работи да бъдат в съответствие с приложимото национално законодателство в сферата на устройството на територията, инвестиционното проектиране и строителството в Република България;
· Ако дейностите се извършват на терени, които подлежат на рекултивация съгласно чл. 11 ал 1 от ЗОЗЗ, да се представи проект за рекултивация на нарушени терени или залесяване на териториите с подходящи растителни видове, когато националното законодателство изисква да се приложат тези мерки;
· За дейност „Изграждане, реконструкция, ремонт, оборудване и/или обзавеждане на спортна инфраструктура“ кандидатите имат възможност да извършват допустимите инвестиции и в общинска образователна инфраструктура, която включва детска градина, основно или средно училище, и в паркове.
Не се подпомагат определени дейности, попадащи в обхвата на Програма „Развитие на регионите“ 2021 – 2027 г. Дейности за строителство, реконструкция и/или рехабилитация на нови и съществуващи общински улици, тротоари и съоръжения и принадлежностите към тях са допустими, ако са изградени или реконструирани ВиК системите или не се предвижда да се изграждат или реконструират ВиК системи за период от седем години от датата на кандидатстване. 
Не е допустимо включването на разходи за инфраструктура, свързани с пътища, водопреносни и канализационни системи, освен ако не са част от по-голям проект или не са свързани с дейности, отговарящи на концепцията за интелигентни селища.
Дейностите, допустими за финансиране по настоящата мярка са както следва:
· Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях;
· Реконструкция, ремонт, оборудване и/или обзавеждане на общинска образователна инфраструктура с местно значение в селските райони;
· Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност, вкл. и дейности за производство на енергия от възобновяеми енергийни източници за собствени нужди;
· Изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение;
· Изграждане, реконструкция, ремонт, оборудване и/или обзавеждане на спортна инфраструктура;
· Реконструкция, ремонт, реставрация, закупуване на оборудване и/или обзавеждане на обекти, свързани с културния живот;
· Дейности за интелигентни селища съгласно Раздел 13.3.9 на Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.
· Дейности, съответстващи на мярката, съгласно Раздел 13.3.1 на на Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.

3.4.	Допустими разходи
· Разходи за строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях;
· Разходи за реконструкция, ремонт, оборудване и/или обзавеждане на общинска образователна инфраструктура с местно значение в селските райони;
· Разходи за реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност, вкл. и дейности за производство на енергия от възобновяеми енергийни източници за собствени нужди;
· Разходи за изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение;
· Разходи за изграждане, реконструкция, ремонт, оборудване и/или обзавеждане на спортна инфраструктура;
· Разходи за реконструкция, ремонт, реставрация, закупуване на оборудване и/или обзавеждане на обекти, свързани с културния живот;
· Разходи за интелигентни селища съгласно Раздел 13.3.9 на Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.;
· Разходи, съответстващи на мярката, съгласно Раздел 14.1.1 на на Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.;
· Общи разходи свързани с проекта, извършени както в процеса на подготовка на проекта, така и по време на неговото изпълнение.

3.5. Финансови параметри за проектите – минимален и максимален размер на общите допустими разходи за един проект
Минимален размер на общите допустими разходи за един проект – 
51 129,19 евро;
Максимален размер на общите допустими разходи за един проект – 
199 996,93 евро;
Максимален размер на безвъзмездната финансова помощ за един проект – 199 996,93 евро.

3.6. Интензитет на финансовата помощ
Максималните нива на подпомагане не могат да надхвърлят максималния интензитет на помощта, посочен в член 73, параграф 4 от Регламент (ЕС) №2021/2115.
Финансовата помощ по мярката е в размер на 100 % от общия размер на допустимите за финансово подпомагане разходи. 

3.7. Обективни и измерими критерии за подбор на проектите, тяхната тежест и минимален праг за одобрение
· Проектното предложение предвижда дейности, които ще се ползват от поне 10% от населението територията на МИГ – 20 т.
· Проектното предложение предвижда дейности, които ще се ползват от поне 20% от населението територията на МИГ – 30 т.
· Проектното предложение предвижда дейности, които ще се ползват от поне 30% от населението територията на МИГ – 40 т.
· Проектното предложение включва дейности за изграждане на достъпна инфраструктура на уязвими групи от населението – 40 т.
· Проектното предложение включва дейности, които се реализират в 2 населени места – 20 т.; 
· Проектното предложение включва дейности, които се реализират в в повече от 2 населени места - 40 т.
· 
· Проектното предложение включва дейности, свързани със създаването на интелигентни селища – 40 т.
Минимален праг за одобрение на проектно предложение – 30 т. 




